# விக்கிப்பீடியா:ஒத்தாசை பக்கம்/தொகுப்பு 4

## உதவி

நண்பர்களே! நான் இன்றுதான் விக்கிபீடியாவில் சேர்ந்துள்ளேன்.கட்டுரை எப்படி எழுதுவது,எதைப்பற்றி எழுதுவது எனத்தெரியவில்லை.என் புருசனும் கச்சேரிக்கு போகிறான் எனச்சொல்வதுபோல, நானும் கட்டுரை எழுத ஆசைப்பட்டுவிட்டேன். யாராவது உதவுங்களேன்.--
:வணக்கம் சிவகாமீசுவரன், விக்கிப்பீடியாவுக்கு வரவேற்கிறேன். விக்கிப்பீடியாவுக்கு நீங்கள் புதியவர் என்றபடியால் முதலில் உங்களுக்கு விருப்பமான துறை ஒன்றில் ஏற்கனவே விக்கிப்பீடியாவில் உள்ள கட்டுரைகளைத் தேர்ந்தெடுத்து அதனை மேம்படுத்த முயற்சியுங்கள். எழுத்துப்பிழைகள், இலக்கணப் பிழைகள் போன்றவற்றைத் திருத்த முயற்சிக்கலாம். விக்கிப்பீடியா கட்டுரை நடை ஓரளவு உங்களுக்குப் பிடிபட்டவுடன், புதிய கட்டுரைகளை எழுத முயற்சிக்கலாம். வாழ்த்துக்கள்.--Kanags <sup>\உரையாடுக</sup> 10:57, 8 ஜூலை 2010 (UTC)  
அன்பார்ந்த நண்பர்களே  
உங்கள் அனைவருக்கும் என் வணக்கத்தை தெரிவித்துக் கொள்கிறேன்.  
விநாயகர் அகவல் துதியில் வரும் இவ்வரிகள் நமது விகிபீடியாவிற்கு பொருந்தும் என நான் நினைக்கிறேன்:  
'சொற்பதங்கடந்த துரிய மெய்ஞ்ஞான
அற்புதம் ஈன்ற கற்பகக் களிரே.. ..'  
மேலும் அதை படித்து மகிழ்பவர்களுக்கு:  
".. தெளிவாய்
பொருந்தவே வந்து உளந்தனில் புகுந்து
குருவடிவாகி குவலயந்தன்னில்
திருவடி வைத்து திறம் அதுபொருள் என..'  
விநாயகர் அகவலில் வரும் இவ்வரிகளும்
மிகவும் ஆழமான கருத்தை வழங்குவதாகும்:  
'அணுவிற் கணுவாய் அப்பாலுக் கப்பாலாய்
கணுமுற்றி நின்ற கரும்புள்ளே காட்டி'  
அணு என்பது ஒரு பொருளின் மிகவும் சிறிய துகளாக, மேலும் ஒரு மூலகத்தின் தனிப்பொருளாக நாம் அறிவோம்.  
அதே போல் கணு என்ற சொல் உயிரினங்களின் மூலப் பொருளாக, அதாவது ஆங்கிலத்தில் செல் cell என்ற சொல்லிற்கு ஈடாக பயன்படுத்தலாமா?  
உங்கள் விருப்பத்தை அறிந்து கொள்ள மிகவும் ஆவலாக இருக்கிறேன்.  
இப்படிக்க்கு,  
அன்புடன்  
உங்கள தமிழ் 09 ராமச்சந்திரன்.  
- திரு.ராமச்சந்திரன் அவர்களுக்கு அன்பு வணக்கம்!  
'கணு' என்பது அடுத்தடுத்து அமைந்துள்ள இரண்டு உறுப்புகள் சேரும் இடத்தைக் குறிப்பது. எ.டு: கரும்பின் கணுப் பகுதி, நம் உடம்பிலேயே அமைந்துள்ள கணுக்கால் பகுதி போன்றவை. அதை எப்படி ஐயா 'செல்' என்ற ஆங்கிலச் சொல்லுக்கு இணையான தமிழ்ச் சொல்லாகப் பயன்படுத்த முடியும்? முடியாதே!  
'செல்' என்ற ஆங்கிலச் சொல்லுக்குத் தமிழில் ஏற்கனவே 'உயிரணு' என்ற சொல் இருக்கிறது. அதையே நீங்கள் பயன்படுத்தலாமே?
அன்புடன்--இ.பு.ஞானப்பிரகாசன் 11:42, 2 ஆகஸ்ட் 2010 (UTC)  
அன்பரே,  
நான் சொல்ல நினைத்ததையே நீங்களும் வழி மொழிந்தீர்கள்!  
ஒரு சொல் அல்லது பதத்திற்கு ஒன்றிற்கும் மேற்பட்ட பொருள் இருக்கலாம், மேலும் அவை சூழ்நிலைக்கு ஏற்ப மாறுபடும்.  
எ.கா: field என்பது களம், திடல், வயல், காடு, கழனி, புலம், தரவுத்தளம், தரவிடம், பந்தை பிடிப்பது போன்றவை.  
கணு என்பது உயிரின் மூலப்பொருளான உயிரணுவை குறிக்கலாமல்லவா?
இறைவன் தூணிலும் இருப்பான், துரும்பிலும் இருப்பான்!
அணுவிற்கு அப்பாலும், கணுவாக உயிரின் செயல்பாட்டிலும்!
கணுமுற்றி என்பது ஒரு interface ஐ (இடைமுகத்தை) குறிபபதில்லையா? இன்று மனித வாழ்க்கையில் இடை முகங்கள் இனிதே பெரும் பங்கு வகிக்கின்றன. முற்றம் என்பதும் ஒரு இடை முகம் தானே?
அன்றே அக்காலத்திலேயே நம்மவர்கள் அதை அறிந்து கொள்ளவில்லையா?  
சற்றே நினைத்துப்பாருங்கள், பிறகு கூறுங்கள்!
தாமதமாக பதில் அளித்தமைக்கு வருந்துகிறேன், மன்னிப்பீராக.
நான் சில நாட்களுக்கு வெளியூர் சென்றிருந்தேன்.  
நன்றியுடன் உங்கள் கருத்துக்களை எதிர்பார்க்கும்,  
தமிழ்-09 ராமச்சந்திரன் 7-08=2010.
உயிரியலில் cell என்ற ஆங்கிலச் சொல்லுக்கு நிகராக "கலம்" என்றுதான் இலங்கையில் அனைவராலும் பயன்படுத்தப்படுகிறது. இலங்கை அரசாங்கமும் கலம் என்று பயன்படுத்துவதை மட்டுமே அங்கீகரிக்கிறது.--பாஹிம் 16:46, 17 செப்டெம்பர் 2010 (UTC)